Verbos no frecuentativos acabaus en -iar

En aragonés bi ha **verbos acabaus en -iar no frecuentativos** que derivan de verbos latinos acabaus en *-IARE* y que no han tenito una etapas u variants centro-orientals en *-eyar*, propias d'os verbos frecuentativos derivaus de verbos latinos en *-IDIARE*. Os verbos acabaus en *-iar* no frecuentativos no se remontan a verbos latinos acabaus en *-IDIARE* y en son eixemplos verbos como *cambiar*, *estudiar*, *ninviar*, *odiar* y *principiar* beluns d'os cuals tamién se sienten como *cambiar*, *estudiar*.

## Oríchens etimolochicos
L'orichen d'os verbos acabaus en *-iar* no frecuentativos y os substantivos con os que se relacionan ye variau. Bi ha verbos d'este grupo propios d'o lenguache culto como *variar* y *ampliar*.

L'orichen de beluns d'os verbos d'este conchunto ye a derivación verbal immediata en latín. Si en latín esta derivación se feba anyadendo immediatament as terminacions d'infinitivo *-ARE*, *-ĒRE*, *-ĔRE* e *-IRE* a lo substantivo, en a evolución ta as luengas romances ya no se podeba fer con *-er* y s'heba de fer con *-ar* u *-ir*.

Os verbos d'as conchugacions en *-ĒRE* como *STUDĒRE* e  *INVIDĒRE* habioron de refer-se a partir d'os suyos substantivos como *[[estudio]]* (derivau de *STUDIU(M)*) y *[[envidia]]*, dando *estudiar* y *envidiar*.

Bel verbo d'a conchugación en *-IRE* como *CUSTODIRE* se refizo a partir de *CUSTODIA* y pasó a la conchugación en *-ar* como *custodiar*.

*Cambiar* deriva d'o latín *CAMBĪRE* a traviés d'o latín tardano *CAMBIARE*, feito a partir d'o substantivo *CAMBIUM*.

*Ninviar* deriva d'un hipotetico **INVIARE*.

## Substantivos y adchectivos relacionaus con estos verbos
### Substantivos acabaus en ''-io'' u ''-ío''
**[[Cambio]]*: *cambiar*.
**[[Estudio]]*: *estudiar*.
**[[Seche|Sitio]]*: *asitiar*.
**[[Envidia]]* / *Invidia*: *envidiar* / *Invidiar*.
**[[Invío]]*: deverbativo d**inviar'' / ''ninviar''.
*''[[Nuclio]]'': ''nucliar'' ("fer-se un nuclio").
*''[[Odio]]'': ''odiar''.
*''[[Premio]]'': ''premiar''.
*''[[Apremio]]'': ''apremiar''.
*''[[Principio]]'': ''principiar''.
*''[[Empecipio]]'': ''empecipiar''.

=== Substantivos acabaus en ''-ia'' u ''-ía'' ===
*''[[Custodia]]'': ''custodiar''.
*''[[Espía]]'': ''espiar''.
*''[[Linia]]'': ''aliniar'', ''retaliniar''.
*''[[Rabia]]'': ''rabiar''.

=== Substantivos acabaus en ''-ción'' u ''-miento'' ===
*''[[Ampliación]]'': ''ampliar''.
*''[[Variación]]'': ''variar''.
*''[[Desafiamiento]]'': ''desafiar''.

=== Adchectivos ===
*''[[Rancio]]'': ''ranciar'' / ''rancear''.
*''[[vueito (fisica)|Vacío]]'' (en realidat un adchectivo indicador de [[vueito (fisica)|vuido fisico]] u ausencia de material): ''vaciar''.

== Infinitivo ==
O infinitivo en ''-iar'' ye construito muitas vegadas etimolochicament dende sustantivos que acaban en ''-io'' u ''-ia'', de cualsiquier orichen, patrimonial, culto, extrancherismos recients (''esquiar''), u dica en barbarismos (talment o caso de ''vaciar'').



A vegadas a terminación en ''-iar'' (''cambiar'', ''estudiar''), se pronuncia ''-ear'' (''cambiar'', ''estudiar''), podendo coexistir as dos pronunciacions en a mesma localidat. Ya en a [[Edat Meya]] trobamos ''camear'' coexistindo con ''camiar'' en o [[Fuero romanz de Teruel]].

== Cherundio ==
O [[cherundio en aragonés|cherundio]] ''-ando'' anyadiu a una radiz que acaba en ''-i'' orichina formas como ''cambiando'', ''estudiando'', ''odiando'', etcetera.



En [[aragonés ribagorzano]] o cherundio pierde a ''o'' final y deixa de pronunciar-se a consonant final, encara que s'haiga d'escribir.



== Participio ==
O [[participio en aragonés|particio]] ''-au'' anyadiu a una radiz que acaba en ''-i'' creya un [[triptongos en aragonés|triptongo]] (''camb**iau***, ''od'''iau***). Manimenos en as zonas y usos de l'aragonés central a on que se conserva o particio *-ato* (*estudiato*, *odiato*)

## Present d'indicativo
Por o menos en Ribagorza bi ha formas rizotonicas, pero con a *i* atona formando un diftongo con as vocals d'os morfemas verbals,, li que representa a conservación de l'acentuación latina en estas formas verbals rizotonicas y una diferencia important con os atros verbos acabaus en *-iar* que derivan d'a terminación latina *-IDIARE* y que no son rizotonicos.

O verbo *vaciar* conserva en aragonés l'accentuación clasica latina en o present *vácio*, a diferencia d'o castellano *vacío*.

En ansotano bi ha formas con a mesma acentuación pero que presentan hiato *-eo*, *-ea* en as silabas no acentuadas y diftongo *ia* en as acentuadas.
**yo *'cam**beo''
*''tu **cam**beas''
*''él **cam**bea''
*''nusatros cam**bia**m(os)''
*''vusatros cam**bia**z''
*''ellos **cam**bean''

En [[aragonés baixorribagorzano|Ribagorza Baixa]] se documenta chunto con as formas chenerals vacilacions orichinadas por interferencia con os verbos frecuentativos acabaus en ''-iar'' < ''-IDIARE'': ''re**pró**pio''-''repro**pe**o'', ***vá*'rian*-*va**re**an*, interferencias que por [[ultracorrección en aragonés|ultracorrección]] pueden fer predominar as segundas formas, propias de l'atro conchunto de verbos irregulars.

En cualques dialectos como o [[aragonés belsetán|belsetán]] tamién veyemos interferencias con as formas personals d'os [[verbos frecuentativos en aragonés|verbos frecuentativos]], que acababan en *-eyar* y recientment s'han iu fendo en *-iar*: *yo cambiyo*, *tu cambiyas*, *er cambiya*, *ers cambiyan*. En [[aragonés chistabín|chistabín]] tamién se documenta formas como *cambiya*.

En o [[castellano d'Aragón]] se troban formas como *cambio*, *estudio*, manimenos este tipo d'interferencias con as formas d'os verbos frecuentativos se documentan en o castellano d'atras tierras, por o que no se puet considerar un [[aragonesismos en castellano|aragonesismo]].

== Present de subchuntivo ==
Por o menos en [[aragonés ribagorzano|Ribagorza]] bi ha formas rizotonicas, pero con a *i* atona formando un diftongo con as vocals d'os morfermas verbals.



En [[aragonés belsetán|belsetán]] se documenta formas resultau d'a interferencia con os verbos incoativos en *-iar* < *-IDIARE* como *estudiye*, *estudiyes*, *estudiye*, *estudiyan*. En [[aragonés chistabín|chistabín]] trobamos formas como *cambiye* y *cambiyes*.

As interferencias con os verbos frecuentativos en *-eyar*/*-iar* se trobaban ya en a [[Edat Meya]], y por eixemplo en o [[Fuero romanz de Teruel]] trobamos *camie* en a versión A y *cameye* en a versión B.

== Referencias ==


== Bibliografía ==
* [[Max Gorosch]]: *El Fuero de Teruel*; Estocolmo, 1950.
* [[Javier Terrado Pablo]]: *La Lengua de Teruel a fines de la Edad Media*. Instituto de Estudios Turolenses, 1991.
* [[Jean-Joseph Saroïhandy|SAROÏHANDY, Jean-Joseph]], *Misión lingüística en el Alto Aragón* (compilación de materials ineditos dende 1906); Xordica Editorial. Zaragoza, [[2005]]. ISBN 84-96457-06-0.
* [[Miguel Ánchel Barcos|BARCOS, Miguel Ánchel]]: *El Aragonés Ansotano: estudio lingüístico de Ansó y Fago*. Gara d'Edizions. Zaragoza, 2007.<small>ISBN 978-84-8094-058-0</small>
* [[María Pilar Benítez]]: *L'Ansotano. Estudio del habla del Valle de Ansó*. Gobierno de Aragón, 2001.
* [[Chusé Lera Alsina]]: *Aplego. Diccionario de Resistencia y Gramática sobre lo cheso*. Massanas gràfiques. 2004.
* [[Chabier Lozano Sierra]], [[Ánchel Loís Saludas]]: *Aspectos morfosintácticos del belsetán*, 2005, Gara d'Edizions, pp 103–105.
* [[Chabier Lozano Sierra|Lozano, Ch.]]: *Aspectos Lingüisticos de Tella. Aragonés de Sobrarbe (Huesca)*. Gara d'Edizions - Prensas Universitarias de Zaragoza - Institución Fernando el Católico. 2010.
* [[Brian Mott]]: *El Habla de Gistain*. Instituto de Estudios Altoaragoneses, 1989.
* [[Fernando Blas Gabarda]], [[Fernando Romanos Hernando]]: *Diccionario aragonés: chistabín-castellano (Val de Chistau). Colección Ainas. Gara d'Edizions, 2008.
* Chabier Tomás Arias: *[[El aragonés del Biello Sobrarbe]]*. Instituto de Estudios Altoaragoneses, (1999).
* José Antonio Saura Rami: *[[Elementos de fonética y morfosintaxis benasquesas]]*. Gara d'Edizions, Institución Fernando el Católico, 2003.
* Ángel Ballarín Cornel: *[[Diccionario del Benasqués]]*. Institución Fernando el Católico, Zaragoza, segunda edición 1978.
* Mascaray Sin, Bienvenido: *[[Vocabulario del habla de Campo (Ribagorza, Huesca)]]*. Xordica Editorial, 2014. 
* María Luisa Arnal Purroy: *[[El habla de la Baja Ribagorza Occidental]]*. Institución Fernando el Católico, 1998.